અમદાવાદમાં ગુરુવારે મુખ્યમંત્રી વિજય રૂપાણીએ નવરાત્રી મહોત્સવન પ્રારંભ કરાવ્યો હતો. સાથે જ આ પ્રસંગે રંગારંગ કાર્યક્રમની પણ ઉજવણી થઇ હતી. નોંધનીય છે કે નરેન્દ્ર મોદી દ્વારા શરૂ કરવામાં આવેલા ગરબા કાર્યક્રમની ઉજવણીને મુખ્યમંત્રી વિજય રૂપાણીએ આ વર્ષે પણ ચાલુ રાખી હતી. આ પ્રસંગે સીએમ વિજય રૂપાણીએ કહ્યું કે નવરાત્રીથી ગુજરાતને વૈશ્વિક ઓળખ મળી છે. નવરાત્રી નારી ગૌરવનું- શક્તિની આરાધના- અનુષ્ઠાનનું પર્વ છે. તેમણે કહ્યું કે આ પર્વમાં ગુજરાતનું સમાજ જીવન નાતિ-જાતિ, ગરીબ-અમીરના ભેદને ભૂલી સૌને નૃત્યોત્સવથી જોડે છે. આ સૌના સાથ સૌના વિકાસનું પર્વ છે.